Kolonizácia Južnej Ameriky

Vzhľadom na to, že hlavným ideologickým ospravedlnením iberskej conquisty juhoamerického kontinentu bolo obrátenie na katolícku vieru, zohrávala tu významnú úlohu tiež katolícka cirkev. Na začiatku conquisty prebehla vo vnútri cirkvi diskusia o obecnom postavení domorodých Indiánov. Táto diskusia vyvrcholila známou diskusiou z Valladolidu, v ktorej dominikán Bartolomé de las Casas a teológ Juan Ginés de Sepúlveda predstavovali dva odlišné tábory názorov v cirkvi. Las Casas argumentoval, že domorodci sú slobodní ľudia žijúci v prirodzenom ráde a teda, že si zaslúžia rovnaké zaobchádzanie ako iní. Neskôr sa vášnivo snažil obhajovať indiánske obyvateľstvo pred bezohľadným vykorisťovaním dobyvateľov:
Boh učinil toľko početné a rôzne národy tejto oblasti natoľko otvorené a nevinné, ako si len možno predstaviť. Najprostejší ľudia na svete, nevtieraví, nepriebojní a poslušní, súc prostí nenávisti, či ľsti a úplne poslušní, ako ku svojim vlastným pánom, tak ku Španielom pod ktorých službou sa nachádzajú. Nikdy sa nehádajú a nie sú bojovní či divokí, nesídli v nich závisť a nechcú si vybavovať staré účty. Naopak, predstavy o pomste sú im takmer cudzie. Súčasne patria k tým ľudským bytostiam, ktoré nie sú robustné, ale ich slabá telesná konštitúcia ich robí neschopnými odolávať tvrdej práci, alebo utrpeniu, a robí ich náchylnými ku každej nemoci bez ohľadu na to ako by bola mierna.

Naopak Sepúlveda videl v domorodcoch prirodzených otrokov (pojem prejal od Aristotela), čo podľa neho znamenalo, že ich zotročovanie je prirodzené a Indiáni si nemôžu sami vládnuť. Sepúlveda potom obhajoval spravodlivú vojnu proti indiánskemu obyvateľstvu, ktorá vychádzala z jeho predstáv o necivilizovanosti a neľudskosti Indiánov obecne:
Porovnajte tieto prirodzené vlastnosti úsudku, talentu, šľachetnosti, striedmosti, ľudskosti a náboženstvá s tými týchto úbohých ľudí, a len ťažko v nich nájdete známky ľudstva. Títo ľudia nemajú ani vedu ani abecedu, ani zachované pamiatky o svojej minulosti s výnimkou niektorých  nejasných a neurčitých spomienok znázornených v niektorých obrazoch, ani nemajú písané zákony, ale barbarské inštitúcie a zvyky...Vojnu proti barbarom možno ospravedlniť nielen ich pohanstvom, ale aj ich ohavnou neviazanosťou, ich podivuhodným obetovaním ľudských obetí, veľkými škodami, ktoré spôsobili na nevinných osobách, ich strašnými hostinami s ľudským mäsom a bezbožným kultom idolov.
Táto diskusia dobre charakterizuje úlohu katolíckej cirkvi v kolóniách, kde sa na jednu stranu podieľala na niektorých krutostiach tým, že ich podobne ako Sepúlveda ospravedlňovala, ale na druhej strane to tiež bola katolícka cirkev, ktorá sa domorodcov najhlasnejšie zastávala.

Otázka: Ktorý dominikán argumentoval , že domorodci v Južnej Amerike sú slobodní ľudia žijúci v prirodzenom ráde a teda , že si zaslúžia rovnaké zaobchádzanie ako iní ?
Odpoveď: Las Casas

Otázka: Čím vyvrcholila diskusia v katolíckej cirkvi ohľadne coquisty v Južnej Amerike ?
Odpoveď: známou diskusiou z Valladolidu

Otázka: Čo bolo hlavným ideologickým ospravedlnením conquisty juhoamerického kontinentu ?
Odpoveď: obrátenie na katolícku vieru

Otázka: Ktorý predstavitelia dvoch odlišných názorových táborov v cirkvi sa stretli v diskusii vo Valladolide ?
Odpoveď: dominikán Bartolomé de las Casas a teológ Juan Ginés de Sepúlveda

Otázka: Aký názor na Indiánov v Južnej Amerike presadzoval Juan Ginés de Sepúlveda ?
Odpoveď: ich zotročovanie je prirodzené a Indiáni si nemôžu sami vládnuť